open-index/open-wikipedia-markdown huggingface dataset:
அவரான் மாவட்டம்

**அவரான் மாவட்டம்** (*Awaran District*), பாகிஸ்தான் நாட்டின் தென்மேற்கில் அமைந்த பலூசிஸ்தான் மாகாணத்தில் உள்ள 36 மாவட்டங்களில் ஒன்றாகும். இம்மாவட்ட நிர்வாகத் தலைமையிடம் அவரான் நகரம் ஆகும்.  அவரான் நகரம் கராச்சி நகரத்திற்கு வடமேற்கே 314 கிலோமீட்டர் தொலைவில் உள்ளது. குஸ்தர் மாவட்டப் பகுதிகளைக் கொண்டு 11 நவம்பர் 1992 அன்று அவரான் மாவட்டம் நிறுவப்பட்டது.
## அமைவிடம்
அவரான் மாவட்டத்திற்கு தெற்கில் குவாதர் மாவட்டம், கிழக்கில்   லஸ்பெலா மாவட்டம், மேற்கில் கெச் மாவட்டம் மற்றும்  பஞ்ச்கூர் மாவட்டம், வடகிழக்கில் குஸ்தர் மாவட்டம், வடமேற்கில் வாசூக் மாவட்டம் அமைந்துள்ளது.

## மாவட்ட நிர்வாகம்
துணை ஆணையாளர் தலைமையில் அவரான் மாவட்டக் குழு 5 வருவாய் வட்டங்களாகப் பிரிக்கப்பட்டுள்ளது.
அவைகள் பின்வருமாறு:
# அவரான் வட்டம்
# கிஷ்கௌர் வட்டம்
# ஜல் ஜோவா வட்டம் 
# கோராக் ஜோவா வட்டம்
# மஷ்கே வட்டம்

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி
29,510 சதுர கிலோமீட்டர் பரப்பளவு கொண்ட அவரான் மாவட்டத்தின் மொத்த மக்கள் தொகை 1,78,958 ஆகும். இசுலாமிய சம்யத்தை பெரும்பான்மையாக பின்பற்றும் இம்மாவட்ட மக்களின் சராசரி எழுத்தறிவு 36.34% ஆகும். இம்மாவட்டத்தில் பலூச்சி மொழி பெரும்பான்மையாக பேசப்படுகிறது.   

### சமயங்கள்
இம்மாவட்டத்தில் பெரும்பான்மையோர் இசுலாம் 98.58% மற்றும் சிறுபான்மையோர்கள் இந்து, கிறித்துவ சமயங்களை 1.42% பயில்கின்றனர்.

### மொழிகள்
இம்மாவட்டத்தில் பலூச்சி மொழியை 98.58% பிராகுயி மொழி 1.17% மற்றும் பிற மொழிகள் 0.66% பேர் பேசுகின்றனர்.

## இதனையும் காண்க
*பலூசிஸ்தானின் (பாகிஸ்தான்) மாவட்டங்கள்
* மக்ரான்
* ஹிங்கோல் தேசியப் பூங்கா
* மக்ரான்
* குவாதர் மாவட்டம்
* லஸ்பெலா மாவட்டம்
* ஹிங்கோல் ஆறு
*  ஹிங்குலாஜ் மாதா சக்தி பீடக் கோவில்

## மேற்கோள்கள்

## நூல் பட்டியல்
*
*

## வெளி இணைப்புகள்

* official website of Balochistan government

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பலூசிஸ்தான் (பாகிஸ்தான்)
பகுப்பு:பாக்கித்தானின் மாவட்டங்கள்
இரா. பெரியசாமி

**இரா. பெரியசாமி** (*R. Periasami*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் பி. மேட்டுரைச் சேர்ந்தவர். கோட்டைப்பாளையம் புனித மரியன்னை உயர்நிலைப் பள்ளியில் பள்ளிக் கல்வியினைப் பயின்றுள்ளார். பாலகிருஷ்ணாபுரம் பேட்டை பேரூராட்சி மன்றத் தலைவராகவும் (1958), உப்பிலியாபுரம் ஊராட்சி ஒன்றியத் துணைத்தலைவராகவும் (1961-1965) பணியாற்றிய பெரியசாமி, இந்திய தேசிய காங்கிரசு கட்சியின் சார்பில் 1980, 1984ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் தொட்டியம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:திருச்சிராப்பள்ளி அரசியல்வாதிகள்
பகுப்பு:1932 பிறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
அ. பெரியசாமி

**அ. பெரியசாமி** (*A. Periasami*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தாராபுரம் புனித உயர்நிலைப் பள்ளியில் பள்ளிக் கல்வியினைமுடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980, 1984ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் தாராபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1944 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
ப. பொன்னுரங்கம்

**ப. பொன்னுரங்கம்** (*P. Ponnurangam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னையினைச் சேர்ந்தவர். சூளைமேடு, திருவட்டீசுவரன் உயர்நிலைப் பள்ளி, தூய பீட்டர் உயர்நிலைப் பள்ளியில் பள்ளிக் கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த பொன்னுரங்கம், 1977, 1980, 1984ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் இராயபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:1944 பிறப்புகள்
கலாதான் ஆறு

**கலாதான் ஆறு** (*Kaladan*) (பர்மிய மொழி:ကုလားတန်မြစ်), இந்தியாவின் மிசோரம் மாநிலத்தின் கிழக்கில் அமைந்த மியான்மர் நாட்டின் வடமேற்கில் உள்ள  சின் மாநிலத்தில் உள்ள சின் மலைகளிலிருந்து உற்பத்தி ஆகி, இராகினி மாநிலம் வழியாகப் பாய்ந்து சிட்டவே எனும் கழிமுகத்தின் வழியாக வங்காள விரிகுடாவில் கலக்கிறது. கலாதான் ஆற்றின் நீளம் 700 கிலோமீட்டர் ஆகும். இதன் இடது கரையின் துணை ஆறுகள் திவே, மீ, கலாபோன் மற்றும் கியேகு ஆறுகள் ஆகும். இதன் வலது கரையின் துணை ஆறுகள் சாய், தியோ, தியுசாங், மாத் மற்றும் காவ்ர்திண்டெங் ஆறுகள் ஆகும். கலாதான் ஆறு இந்தியாவின் மிசோரம் மாநிலத்தின் தென்கிழக்கில் பாய்கிறது.பண்டைய நகரங்களான தன்ய்வாதி மற்றும் வைத்தாலி மற்றும் சிட்டவே நகரங்கள் கலாதான் ஆற்றின் கரையில் அமைந்துள்ளது.
## இதனையும் காண்க
* கலாதான் பன்னோக்கு போக்குவரத்து திட்டம்
## மேற்கோள்கள்

## வெளி இணைப்புகள்

* "Boinu Hydroelectric Project (640 MW)" , Ministry of Power, Government of India
* Kaladan.com - news covering Indo-Myanmar Kaladan project

பகுப்பு:பர்மிய ஆறுகள்
பகுப்பு:இந்திய ஆறுகள்
பகுப்பு:மிசோரம்
பகுப்பு:சின் மாநிலம்
பகுப்பு:ராகினி மாநிலம்
பாபு ஜனார்த்தனம்

**பாபு ஜனார்த்தனம்** (*Babu Janarthanan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் செயாற்றினை சேர்ந்தவர். செய்யாற்றில் உள்ள உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செய்யார் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:1927 பிறப்புகள்
பலேத்வா

**பலேத்வா** (*Paletwa*), பர்மிய மொழி:ပလက်ဝမြိ), மியான்மர் நாட்டின் தூர-மேற்கில் அமைந்த சின் மாநிலத்தின் உள்ள பலேத்வா மாவட்டத்தின் நிர்வாகத் தலைமையிட நகரம் ஆகும். இந்நகரம் மியான்மர்-வங்காளதேசம் எல்லைப்புறத்தில் அமைந்த பலேத்வா  நகரம், வங்காளதேச எல்லையிலிருந்து 18 கிலோமீட்டர் தொலைவில் உள்ளது. 2024ஆம் ஆண்டில் இதன் மக்கள் தொகை 83,905 ஆகும்.இந்நகரத்தில் குக்கி மொழி மற்றும் சின் மொழிகள் பேசப்படுகிறது. மியான்மர்-இந்தியா கலாதான் பன்னோக்கு போக்குவரத்து திட்ட நெடுஞ்சாலை இந்நகரத்தை கடந்து செல்கிறது. 

2021ஆம் ஆண்டு முதல் நடைபெறும் மியான்மர் உள்நாட்டுப் போரின் போது, 13 நவம்பர் 2023 அன்று அரக்கான் இராணுவம் இந்நகரை மியான்மர் இராணுவத்திடமிருந்து கைப்பற்றியது.
## இதனையும் காண்க
* கலாதான் பன்னோக்கு போக்குவரத்து திட்டம்
## மேற்கோள்கள்


## வெளி இணைப்புகள்
* Satellite map at Maplandia.com

பகுப்பு:சின் மாநிலம்
பகுப்பு:மியான்மர் நாட்டின் ஊர்களும் நகரங்களும்
துப்ராச்பூர் சட்டமன்றத் தொகுதி

**துப்ராச்பூர் சட்டமன்றத் தொகுதி** (Dubrajpur Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது பிர்பூம் மாவட்டத்தில் அமைந்துள்ளது. துப்ராச்பூர், பிர்பூம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பிளாட்டன்

**பிளாட்டன்** (*Blatten*) என்பது ஐரோப்பிய நாடான சுவிட்சர்லாந்தின் வாலைசு மாகாணத்தில் உள்ள மிகப்பெரிய பள்ளத்தாக்கான லோட்செண்டலில் உள்ள ஒரு கிராமமும் நகராட்சியுமாகும். 2025 ஆம் ஆண்டு மே மாதம் 28 ஆம் தேதியன்று ஏற்பட்ட ஒரு பேரழிவு பணிப்பாறை நிலச்சரிவால் இக்கிராமம் பெருமளவில் அழிந்தது.  பிளாட்டன் கிராமம் வெசுட்லிச்சு ராரோன் மாவட்டத்தின் ஒரு பகுதியாகும். இக்கிராமத்தின் பெரும்பகுதி யுனெசுகோ உலகப் பாரம்பரிய தளமான மேலும் அதன் பெரும்பகுதி உலக பாரம்பரிய தளமான இயங்ஃப்ராவ்-அலெட்ச்சு என்ற பாதுகாக்கப்பட்ட பகுதிக்குள் உள்ளது. பிளாட்டன் முக்கிய கிராமத்தைத் தவிர, இந்நகராட்சியில் இயசுட்டன் , பாஃப்லெரல்ப்பு, ரைட்டு மற்றும் வெய்சென்ரிட்டு ஆகிய குடியிருப்புகளும் உள்ளன. 

பெலால்ப் சிகை உல்லாசப் போக்கிடமும் பிளாட்டன் பீ நேட்டர்சு கிராமமும் தென்கிழக்கில் ஒரு நேரடிப் பாதையில் சுமார் 15 கிலோமீட்டர் (9.3 மைல்) தொலைவில் அல்லது சாலை வழியாக சுமார் 50 கிலோமீட்டர் (31 மைல்) தொலைவில் அமைந்துள்ளன. 

## வரலாறு
பிளாட்டன் கிராமம் முதன்முதலில் 1433 ஆம் ஆண்டில் உஃபென் டெர் பிளாட்டுன் என்று குறிப்பிடப்பட்டது.
 
இக்கிராமப் பகுதிக்கு மேலே உள்ள பனிப்பாறை அனுபவம் 1910 ஆம் ஆண்டு முதல் சுற்றுலாப் பயணிகளை ஈர்க்கும் இடமாக இருந்து வருகிறது.

1954 ஆம் ஆண்டில் பிளாட்டன்  கிராமம் மோட்டார் பாதையுடன் இணைக்கப்பட்டது. அதன் பின்னர் குடியிருப்பாளர்கள் தொழில்துறை மற்றும் சேவைத் துறைகளில் அதிகளவில் வேலைகளுக்குத் சென்றுவிட்டனர். இதனால் மக்கள்தொகையும் ஓரளவு குறைந்தது.

## பனிப்பாறை சரிவு
மே 28, 2025 ஆம் ஆண்டு மே மாதம் 28 ஆம் தேதியன்று 15.24 என்ற மத்திய ஐரோப்பிய கோடை நேரத்தில் பிர்ச்சு பனிப்பாறை சரிந்ததால் ஏற்பட்ட நிலச்சரிவால் பிளாட்டன் கிராமம் தோராயமாக 90% அழிக்கப்பட்டது. நிலச்சரிவு ஏற்பட்ட நேரத்தில் 3.1 ரிக்டர் அளவிலான நிலநடுக்கத்திற்கு சமமான நில அதிர்வு சமிக்ஞை பதிவானது.  பள்ளத்தாக்கின் இருபுறமும் பரவியிருந்த குப்பை கூம்பினால் தோராயமாக 2 கிமீ நீளம், 200 மீ அகலம் மற்றும் 200 மீ ஆழம் கொண்ட கிராமப் பகுதி புதைந்து அழிந்தது. 

## மேற்கோள்கள்

## வெளி இணைப்புகள்

*

பகுப்பு:சுவிட்சர்லாந்தின் மாநகராட்சிகள்
கதிர்வேடு

**கதிர்வேடு** என்பது தமிழ்நாடு மாநிலத்தின் சென்னை மாவட்டத்திலுள்ள ஒரு புறநகர்ப் பகுதியாகும். மாதவரம் வட்டத்தில் ஒரு பகுதியாக இருந்த கதிர்வேடு தற்போது சென்னை மாநகராட்சியுடன் இணைக்கப்பட்டுள்ளது.
## அமைவிடம்
கதிர்வேடு, கடல் மட்டத்திலிருந்து சுமார் 37.18 மீ. உயரத்தில், () என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.

## கல்வி
### பள்ளிகள்
வேலம்மாள் குளோபல் (Global) பள்ளி என்ற வேலம்மாள் கல்வி குழுமத்தின் பள்ளி ஒன்று கதிர்வேடு பகுதியில் அமைந்துள்ளது.
## அரசியல்
கதிர்வேடு பகுதியானது, மாதவரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.
## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
சோரின்புய்

**சோரின்புய்** (*Zorinpui*), வடகிழக்கு இந்தியாவின் மிசோரம் மாநிலத்திற்கு தெற்கில் அமைந்த லாங்தலாய் மாவட்டத்தில் அமைந்த ஒரு எல்லையோற சிற்றூர் ஆகும். இதுவே கலாதான் பன்னோக்கு போக்குவரத்து பாதையின் ஒருங்கிணைந்த (இந்திய-மியான்மர் நாடுகளின்) எல்லைப் பரிசோதனை சாவடி ஆகும்.
## இதனையும் காண்க
* கலாதான் பன்னோக்கு போக்குவரத்து திட்டம்
## மேற்கோள்கள்

பகுப்பு:மிசோரம் மாநிலத்திலுள்ள ஊர்களும் நகரங்களும்
அகாந்தோசெரகசு கிவூன்சிசு

கிவூ நீலத்தலை மர அகாமா எனப்படும் **அகாந்தோசெரகசு கிவூன்சிசு** *அகாமிடே* குடும்பத்தினைச் சேர்ந்த பல்லி சிற்றினமாகும். இது காங்கோ மக்களாட்சிக் குடியரசில் காணப்படும் ஒரு சிறிய பல்லி வகையாகும்.

## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
அகாந்தோசெரகசு குந்தர்பீட்டர்சி

**அகாந்தோசெரகசு குந்தர்பீட்டர்சி** (*Acanthocercus guentherpetersi*), என்பது *அகாமிடே* குடும்பத்தினைச் சேர்ந்த பல்லி சிற்றினமாகும். இந்த சிறியவகைப் பல்லி எத்தியோப்பியாவில் காணப்படுகிறது.

## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
கண்ணம்மாபேட்டை

**கண்ணம்மாபேட்டை** என்பது தமிழ்நாடு மாநிலத்தின் சென்னை மாவட்டத்திலுள்ள ஒரு புறநகர்ப் பகுதியாகும். இங்கு மயானம் ஒன்று உள்ளது. அதிகமான எண்ணிக்கையில் இந்த மயானத்தில் உடல்கள் தகனம் செய்யப்படுகின்றன. முக்கிய நபர்கள் இறந்த பிறகு இந்த மயானத்தில் தகனம் செய்யப்படுவதால், இது முக்கியமானதாகக் கருதப்படுகிறது. பெருநகர சென்னை மாநகராட்சி கோடம்பாக்கம் மண்டலத்தில் இம்மயானம் அமைந்துள்ளது. மின்சார தகன மேடை வசதி கொண்டதாக இம்மயானம் உள்ளது.
## அமைவிடம்
கடல் மட்டத்திலிருந்து சுமார் 27.02 மீ. உயரத்தில் அமையப் பெற்றுள்ள கண்ணம்மாபேட்டையின் புவியியல் ஆள்கூறுகள், () ஆகும்.

## அரசியல்
கண்ணம்மாபேட்டை பகுதியானது, தியாகராய நகர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தென் சென்னை மக்களவைத் தொகுதி சார்ந்தது.
## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
ப. சு. துரைசாமி

**ப. சு. துரைசாமி** (*B. S. Dooraisamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பர்கூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1924 பிறப்புகள்
கே. நாராயணசாமி

**கே. நாராயணசாமி** (*K. Narayanasamy*)(4 திசம்பர் 1919-5 மே 2005) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் கருங்காலிக்குப்பம் கிராமத்தினைச் சேர்ந்தவர். செங்கம் கழக உயர்நிலைப் பள்ளி, சிதம்பரம் அண்ணாமலைப் பல்கலைக்கழகத்தில் கல்வி பயின்றுள்ளார்.  இந்திய தேசிய காங்கிரசு கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவண்ணாமலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:1919 பிறப்புகள்
பகுப்பு:திருவண்ணாமலை மாவட்ட மக்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:2005 இறப்புகள்
ப. தீர்த்தராமன்

**ப. தீர்த்தராமன்** (*P. Theertharaman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் பென்னாகரத்தினைச் சேர்ந்தவர். பினியனூர் கழக உயர்நிலைப்பள்ளி, தரும்புரி அரசுக் கல்லூரியில் கல்வி பயின்றுள்ளார். காந்தி காமராஜ் தேசிய காங்கிரசு கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பென்னாகரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பாலக்கோடு சட்டமன்றத் தொகுதியில் மீண்டும் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1950 பிறப்புகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
முராரி சட்டமன்றத் தொகுதி

**முராரி சட்டமன்றத் தொகுதி** (Murarai Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது பிர்பூம் மாவட்டத்தில் அமைந்துள்ளது. இது பிர்பூம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
ப. தங்கவேலு

**ப. தங்கவேலு** (*P. Thangavelu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் காட்டுப்பிரிங்கியம் கிராமத்தினைச் சேர்ந்தவர். அரியலூர் கழக உயர்நிலைப் பள்ளியில் பள்ளிக் கல்வியினை பயின்றுள்ளார். தங்கவேலு, சென்னை லயோலாக் கல்லூரியில் இளங்கலைப் படிப்பினையும் சென்னை சட்டக் கல்லூரியில் இளங்கலைச் சட்ட படிப்பினையும் முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஜெயங்கொண்டம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:1935 பிறப்புகள்
பகுப்பு:அரியலூர் மாவட்ட மக்கள்
அபிராமபுரம்

**அபிராமபுரம்** என்பது தமிழ்நாடு மாநிலத்தின் சென்னை மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 31.44 மீ. உயரத்தில் அமையப் பெற்றுள்ள அபிராமபுரத்தின் புவியியல் ஆள்கூறுகள், () ஆகும்.

## கல்வி
### பள்ளிகள்
நூறு ஆண்டுகளை நிறைவு செய்த 'சென்னை நடுநிலைப் பள்ளி' என்ற மாநகராட்சிப் பள்ளி ஒன்று அபிராமபுரம் பகுதியில் அமைந்துள்ளது.
## சமயம்
அபிராமபுரத்தில் 'புனித இளைப்பாற்றி மாதா ஆலயம்' என்ற கிறித்தவ ஆலயம் உள்ளது.

## அரசியல்
அபிராமபுரம் பகுதியானது, மயிலாப்பூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தென் சென்னை மக்களவைத் தொகுதி சார்ந்தது.
## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
வால்மிக் தாப்பர்

**வால்மிக் தாப்பர்** (*Valmik Tapar*) (1952-31 மே 2025) என்பவர் புலி மனிதர் என்று அறியப்படுகிறார். இவர் இந்திய இயற்கை ஆர்வலரும், பாதுகாவலரும் எழுத்தாளரும் ஆவார். இவர் இயறகைப் பாதுகாப்பு குறித்து 14 புத்தகங்களையும் கட்டுரைகளையும் எழுதியதோடு தொலைக்காட்சி நிகழ்ச்சிகளையும் தயாரித்துள்ளார். இந்தியாவின் மிகவும் போற்றத்தக்க வனவிலங்கு வல்லுநர், பாதுகாப்பாளர்களில் ஒருவரான இவர், பிபிசி, அனிமல் பிளானட், டிஸ்கவரி, தேசிய புவியியல் கழகம் போன்ற காட்சி ஊடகங்களுக்கு இந்தியாவின் இயற்கை வாழ்விடம் குறித்த ஆவணப்படங்களைத் தயாரித்துள்ளார்.

## இளமை
தாப்பர், 1959ஆம் ஆண்டில் *செமினார்* எனும் அரசியல் இதழை நிறுவிய ராஜ் தாப்பர், புகழ்பெற்ற பத்திரிகையாளரும் அரசியல் வர்ணனையாளருமான ரோமேசு தாப்பர் ஆகிய இணையரின் மகனாக மகாராட்டிர தலைநகர் மும்பையில் பிறந்தார். புகழ்பெற்ற இந்திய வரலாற்றாசிரியர் ரோமிலா தாப்பர் இவரது அத்தை ஆவார். iவர் நாடக ஆளுமை சஞ்சனா கபூரை மணந்தார். இந்த தம்பதியினருக்கு கமீர் என்ற மகன் உள்ளார். இவர்கள் தில்லியில் வசித்து வந்தனர்.

## பணி
வால்மிக் தாப்பர் இந்தியாவின் புலிகளின் குறித்து தனது ஆய்வினைப் பல தசாப்தங்களாக தொடர்ந்தார். இவர் பதேக்சிங் இரத்தோரால் ஈர்க்கப்பட்டார்.

இரணதம்பூர் அறக்கட்டளை இவரது பணியினை அங்கீகரித்து தலைமைப் பொறுப்பை வழங்கியது. இவர் 2005-ஆம் ஆண்டு புலிகள் பணிக்குழுவில் உறுப்பினராக இந்திய அரசால் நியமிக்கப்பட்டார். புலிகள்-மனிதர்களின் சகவாழ்வின் வாய்ப்புகளில் அதிக கவனம் செலுத்துவதாக தனது கருத்து வேறுபாடு குறிப்பில் பெரும்பான்மை பணிக்குழுவின் பார்வையை இவர் விமர்சித்தார், இது இவரது பார்வையில் குழுவின் நோக்கத்துடன் ஒத்துப்போகவில்லை.

1973-ஆம் ஆண்டில் இந்திய அரசால் உருவாக்கப்பட்ட புலிகள் பாதுகாப்புத் திட்டம்தோல்வியடைந்ததாக இவரது பகுப்பாய்வுகள் தெரிவித்தன. பெரும்பாலும் அறிவியல் ரீதியாகப் பயிற்சி பெறாத வன அதிகாரிகளின் தவறான மேலாண்மை குறித்து கவனத்தை ஈர்த்த இவர், புலிகள் திட்டத்தினை விமர்சித்தார். இவரது கடைசி புத்தகமான *தி லாஸ்ட் டைகர்* (*ஆக்சுபோர்டு யுனிவர்சிட்டி பிரசு*) இந்த கூற்றினை வலுவாக கூறுகிறது.

இந்தியாவின் சுற்றுச்சூழல், வனத்துறை அமைச்சகத்தின் மீது தாப்பர் தொடர்ந்து விமர்சித்ததில் ஒன்று ஆயுதமேந்திய ரோந்துப் பணிகளின் மூலம் வேட்டையாடுவதைத் தடுக்க இது விரும்பவில்லை என்பதும், அறிவார்ந்த அறிவியல் ஆய்வுகளுக்கு காடுகளில் அனுமதி இல்லை என்பதும் மையக் கருத்தாகும்.

'மச்ச்லி' என்ற புலியுடனான iவரது புகழ்பெற்ற உறவு இவரது சில வரலாறுகளில் ஆவணப்படுத்தப்பட்டுள்ளது. தாப்பரின் மிகவும் நேசத்துக்குரிய புலிகள் பிபிசி ஆவணப்படமான *மை டைகர் ஃபேமிலியில்* முன்னிலைப்படுத்தப்பட்டுள்ளன.

## இறப்பு
தாப்பருக்கு 2024-இல் புற்றுநோய் இருப்பது கண்டறியப்பட்டது. சிசிச்சையிலிருந்த் தாப்பர் 2025 மே 31 அன்று, தனது 73 வயதில் புது தில்லியில் உள்ள தனது வீட்டில் காலமானார்.
thumb|200x200px|2006இல் இந்தியாவின் பந்தவ்கர் சரணாலயத்தில் ஒரு புலி

## தேர்ந்தெடுக்கப்பட்ட தொலைக்காட்சி படைப்புகள்

* *புலிகள் நெருக்கடி-Tiger Crisis (1994) *
* *புலிகளின் நிலம் -[[:en:Land_of_the_Tiger|Land of the Tiger]](1997) *
* *புலிகள் கோட்டை-Tigers' Fortress (2000) *
* *டைகர் பாரடைஸில் ஆபத்து-Danger in Tiger Paradise (2002) *
* *புலிகளைத் தேடுதல்-Search for Tigers (2003) *
* *என் புலி குடும்பம்-My Tiger Family (2024) (2024) *

## மேற்கோள்கள்

## வெளியிணைப்புகள்
* 
* Report on Valmik Thapar from The Telegraph, India
* 

பகுப்பு:1952 பிறப்புகள்
பகுப்பு:2025 இறப்புகள்
பகுப்பு:தில்லி நபர்கள்
பகுப்பு:இந்திய இயற்கை ஆர்வலர்கள்
பகுப்பு:இந்திய ஆவணப்படத் தயாரிப்பாளர்கள்
பெரிலியம் பெர்குளோரேட்டு

**பெரிலியம் பெர்குளோரேட்டு** (*Beryllium perchlorate*) என்பது Be(ClO4)2·nH2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  இங்கு n என்பது 2 அல்லது 4 ஆக இருக்கும். அனைத்து வடிவங்களும் வெள்ளை நிறத்தில், நீர் உறிஞ்சும் தன்மை கொண்டவையாகவும் நீரில் கரையக்கூடிய திடப்பொருட்களாகவும் காணப்படுகின்றன.

## தயாரிப்பு
பெரிலியம் ஆக்சைடும் செறிவூட்டப்பட்ட பெர்குளோரிக் அமிலமும் சேர்ந்து வினைபுரிந்து தொடர்ந்து கரைசலை ஆவியாக்குவதால் பெரிலியம் பெர்குளோரேட்டு நான்குநீரேற்று  (Be(ClO4)2·4H2O) உருவாகிறது:

:BeO + 2 HClO4 → Be(ClO4)2 + H2O

60 °செல்சியசு வெப்பநிலையில் பெரிலியம் குளோரைடையும் ஐதரோனியம் பெர்குளோரேட்டையும் சேர்த்து வினைபுரியச் செய்வதன் மூலமும் இருநீரேற்றை இதேபோல் தயாரிக்க முடியும்.

## வினைகள்
நான்குநீரேற்றை சூடாக்கும்போது நீரற்ற வடிவம் உருவாகாது; அதற்கு பதிலாக  140 °செல்சியசு வெப்பநிலையில் சிதைவடைந்து, அடையாளம் காணப்படாத கார பெரிலியம் பெர்குளோரேட்டை உருவாக்குகிறது. மேலும் பெரிலியம் பெர்குளோரேட்டு சேர்மம் 260 °செல்சியசு வெப்பநிலைக்கு  வெப்பப்படுத்தப்பட்டால், பெரிலியம் ஆக்சைடாக சிதைவடைகிறது. இதேபோல், இருநீரேற்றை 200 °செல்சியசு வெப்பநிலைக்கு வெப்பப்படுத்தினால், இது கார பெரிலியம் பெர்குளோரேட்டாக (Be4O(ClO4)6) சிதைவடைகிறது. பின்னர் இது 270 °செல்சியசு வெப்பநிலையில் BeO ஆக சிதைவடைகிறது.

நான்குநீரேற்றும் இருநீரேற்றும் தண்ணீரில் கரைந்து [Be(H2O)4]2+ அயனியை உருவாக்குகின்றன. பின்னர் இது பகுதியளவு நீராற்பகுப்பு அடைந்து மும்மை அயனியாக [Be3(OH)3(H2O)6]3+ ஆக மாறுகிறது. இவை அசிட்டோனிலும் கரைந்து, பின்னர் முப்பீனைல்பாசுபீன் ஆக்சைடுடன் வினைபுரிந்து Be(OPPh3)4(ClO4)2 சேர்மத்தை உருவாக்குகின்றன.

## கட்டமைப்பு
அகச்சிவப்பு நிறமாலையியல் மூலம் ஆராயப்பட்ட இருநீரேற்றின் கட்டமைப்பு நளினமான [Be(H2O)4]2+ மற்றும் [Be(ClO4)4]2– அயனிகளைக் கொண்டுள்ளது.

## மேற்கோள்கள்

பகுப்பு:பெரிலியம் சேர்மங்கள்
பகுப்பு:பெர்குளோரேட்டுகள்
இலகாடோங் மஞ்சள்

**இலகாடோங் மஞ்சள்** (*Lakadong turmeric*) என்பது இந்திய மாநிலமான மேகாலயாவில் முக்கியமாக வளர்க்கப்படும் ஒரு வகை மஞ்சள் ஆகும். இது செயிந்தியா மலை மாவட்டங்களின் இலகாடோங் பகுதியில் பொதுவான மற்றும் பரவலாக பயிரிடப்படும் ஒரு பயிராகும். இலகாடோங் பகுதியில் உள்ள 43 கிராமங்களைச் சேர்ந்த சுமார் 14,000 விவசாயிகள் 1,753 ஹெக்டேர் நிலத்தில் இவ்வகை மஞ்சளை பயிரிடுகின்றனர்.

இந்திய புவிசார் குறியீடுகள் பட்டியலில், இது "இலகாடோங் மஞ்சள்" என்று குறிப்பிடப்படுகிறது.

## பெயர்
"இலகாடோங்" என்ற பெயர் சாகுபடி கிராமத்தைக் குறிக்கிறது. அங்கு அது முக்கிய விளைபொருளாகும். காசி மொழியில் "ஷைன்ராய் இலகாடோங்" மற்றும் பினார் மொழியில் "சிர்மிட் இலகாடோங்" ஆகியவை இலகாடோங் மஞ்சளின் உள்ளூர் பெயர்கள்.

## விளக்கம்
இலகாடோங் விவசாயியும் முன்னாள் பள்ளி ஆசிரியருமான டிரினிட்டி சாயூ, மாநிலத்தில் விவசாயிகளிடையே இலகாடோங் மஞ்சள் சாகுபடியை ஊக்குவித்ததற்காக 2021 ஆம் ஆண்டில் இந்திய அரசிடமிருந்து மதிப்புமிக்க பத்மசிறீ விருதைப் பெற்றார்.    இலகாடோங் மஞ்சள் உலகின் சிறந்த வகைகளில் ஒன்றாகக் கருதப்படுகிறது. இதில் 6.8-7.5% அதிக குர்குமின் உள்ளடக்கமும் அடர் நிறமும் உள்ளது. இது உரங்கள் இல்லாமல் இயற்கை முறையில் வளர்க்கப்படுகிறது.

## புகைப்படத் தொகுப்பு

படிமம்:Inspection_for_organic_certification_for_Lakadong_Turmeric_In_presence_of_Trinity_Saioo.jpg|alt=Inspection for organic certification for Lakadong Turmeric In presence of Trinity Saioo| டிரினிட்டி சாயூ முன்னிலையில் இலகாடோங் மஞ்சளுக்கான கரிம சான்றிதழுக்கான ஆய்வு
படிமம்:Lakadong_Turmeric_Weeding_(another_photo).jpg|alt=Lakadong Turmeric Weeding (another photo)| இலகாடோங் மஞ்சள் களையெடுத்தல் 
படிமம்:Lakadong_Turmeric_Weeding_time.jpg|alt=Lakadong Turmeric Weeding time| இலகாடோங் மஞ்சள் களையெடுக்கும் நேரம்
படிமம்:Lakadong_Turmeric_slicing_activity.jpg|alt=Lakadong Turmeric slicing activity| இலகாடோங் மஞ்சள் துண்டு துண்டாக வெட்டும் செயல் 
படிமம்:Lakadong_Turmeric_Fingers_ready_for_slicing.jpg|alt=Lakadong Turmeric Fingers ready for slicing| வெட்டுவதற்கு தயாராக இருக்கும் இலகாடோங் மஞ்சள் விரல்கள்
படிமம்:Lakadong_Turmeric_Dry_chip_slices.jpg|alt=Lakadong Turmeric Dry chip slices| காய்ந்த இலகாடோங் மஞ்சள் துண்டுகள்
படிமம்:Lakadong_Turmeric_Powder_final_product.jpg|alt=Lakadong Turmeric Powder final product| இலகாடோங் மஞ்சள் தூள் 


## இதனையும் காண்க

* ஈரோடு மஞ்சள்

## மேற்கோள்கள்

பகுப்பு:இந்திய உணவுகள்
பகுப்பு:புவிசார் குறியீடு
பகுப்பு:இந்தியாவில் புவிசார் குறியீடு பெற்ற மஞ்சள்
தைலாபுரம்

**தைலாபுரம்** என்பது தமிழ்நாடு மாநிலத்தின் விழுப்புரம் மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 48.02 மீ. உயரத்தில் அமையப் பெற்றுள்ள தைலாபுரத்தின் புவியியல் ஆள்கூறுகள், () ஆகும்.

## சமயம்
### இந்துக் கோயில்கள்
கூத்தாண்டவர் கோயில் என்ற இந்துக் கோவில் ஒன்று தைலாபுரத்தில் கட்டப்பட்டுள்ளது.
## அரசியல்
தைலாபுரம் பகுதியானது, வானூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விழுப்புரம் மக்களவைத் தொகுதி சார்ந்தது.

பாட்டாளி மக்கள் கட்சி என்ற அரசியல் கட்சியின் அலுவலகம் தைலாபுரத்தில் உள்ளது. திண்டிவனம் அருகே தைலாபுரம் தோட்டம் என்று இது அழைக்கப்படுகிறது.
## மேற்கோள்கள்

பகுப்பு:விழுப்புரம் மாவட்டத்திலுள்ள ஊர்களும் நகரங்களும்
ம. தனபால்

**ம. தனபால்** (*M Dhanapal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கல்பாக்கம் புதுப்பட்டினத்தினைச் சேர்ந்தவர். இவர் முதுகலை, முதுகலைச் சட்டம், முதுகலை சமூகப்பணி உள்ளிட்ட படிப்புகளையும் ஆராய்ச்சியில் முனைவர் பட்டத்தினையும் முடித்துள்ளார். 

## சட்டமன்ற உறுப்பினராக
அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்போரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

### 1991

## மாநிலங்களவை உறுப்பினராக
தற்பொழுது நடைபெற உள்ள இந்திய நாடாளுமன்ற மாநிலங்களவை தேர்தலில் அதிமுக வேட்பாளராக அறிவிக்கப்பட்டுள்ளார்.

## மேற்கோள்கள்

பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:செங்கல்பட்டு மாவட்ட மக்கள்
பெதியா சட்டமன்றத் தொகுதி

**பெதியா சட்டமன்றத் தொகுதி** (Bettiah Assembly  Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மேற்கு சம்பாரண் மாவட்டத்தில் அமைந்துள்ளது. பெதியா மேற்கு சம்பாரண் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
பனையூர்

**பனையூர்** என்ற நகரானது, தமிழ்நாடு மாநிலத்தின் காஞ்சிபுரம் மாவட்டத்தில் அமையப் பெற்றுள்ளது. 
## அமைவிடம்
கடல் மட்டத்திலிருந்து சுமார் 20.34 மீ. உயரத்தில் அமையப் பெற்றுள்ள பனையூரின் புவியியல் ஆள்கூறுகள், () ஆகும்.

## சமயம்
### இந்துக் கோயில்கள்
சிதம்பரேசுவரர் கோயில் என்ற சிவன் கோயில் ஒன்று பனையூரில் கட்டப்பட்டுள்ளது.
## அரசியல்
பனையூர் பகுதியானது, சோழிங்கநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தென் சென்னை மக்களவைத் தொகுதி சார்ந்தது. தமிழக வெற்றிக் கழகம் என்ற அரசியல் கட்சியின் தலைமை அலுவலகம் பனையூரில் உள்ளது.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள ஊர்களும் நகரங்களும்
17-ஆவது பீகார் சட்டமன்றம்

**பீகாரின் பதினேழாவது சட்டமன்றம்** (*Seventeenth Legislative Assembly of Bihar*) என்பது  2020 அக்டோபர் 28 முதல் நவம்பர் 7,2020 வரை நடைபெற்ற பீகார் சட்டமன்ற தேர்தலின் விளைவாக  23 நவம்பர் 2020 அன்று அமைக்கப்பட்டது.

## தொகுதிகளின் விபரம்
### 2020

### 2022

### 2024

## சட்டமன்ற உறுப்பினர்கள்

## மேற்கோள்கள்

பகுப்பு:பீகாரில் மாநில சட்டப் பேரவைத் தேர்தல்கள்
இரத்தன் தேவி (சாட்சி)

**இரத்தன் தேவி (Ratan Devi (witness))**  (பிறப்பு 1891), இந்தியாவின் பஞ்சாப் மாநிலம் அமிர்தசரசில் 1919  ஆம் ஆண்டு ஏப்ரல் மாதம் 13 ஆம் தேதியன்று  நடந்த ஜாலியன் வாலாபாக் படுகொலைக்குப் பின்னர் நடந்த சம்பவத்தை நேரில் பார்த்த இந்திய சாட்சியாக இருந்தார். துப்பாக்கிச் சூடு சத்தத்தைக் கேட்டதும், தனது கணவரைத் தேடுவதற்காக  ஜாலியன் வாலாபாக்கில் விதிக்கப்பட்டிருந்த ஊரடங்கு உத்தரவை மீறினார்.  இறந்து கிடந்தவர்களில்  தனது கணவரின் உடலைக் கண்டுபிடித்த இவர், மறுநாள் காலை உதவி வரும் வரை இரவு முழுவதும்  கணவரின் உடல்  பக்கத்திலேயே இருந்தார். பின்னர் இவர் அடுத்தடுத்து  இந்திய தேசிய காங்கிரசு விசாரணை மற்றும் பின்னர் *ஓ 'டயர் வி. நாயர் லிபெல் வழக்கு* ஆகிய இரண்டிற்கும் சாட்சியம் அளித்தார். தனது இழப்புக்கான இழப்பீடு எதையும்  தேவி மறுத்துவிட்டார்.  இவரது விவரம் பின்னர் வரலாற்றாசிரியர் விசுவ நாத் தத்தாவால் பதிவு செய்யப்பட்டது.  மேலும்  ஜாலியன் வாலாபாக் நினைவிடத்தில் ஓர் ஓவியத்தில் நினைவுகூரப்பட்டார். படுகொலை பற்றிய வரலாற்றுக் குறிப்புகளில் மேற்கோள் காட்டப்படுகிறார். 

## மேற்கோள்கள்

பகுப்பு:1890கள் பிறப்புகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:இந்திய வரலாறு
மா. சுப்பிரமணியன்

**மா. சுப்பிரமணியன்** (*M. Subramanian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் கோனேரிராஜபுரம் கிராமத்தினைச் சேர்ந்தவர். திருக்காட்டுப்பள்ளி சர் சிவசாமி உயர்நிலைப் பள்ளி, தஞ்சாவூர் மன்னர் சரபோஜி அரசுக் கல்லூரியில் கல்வி பயின்றுள்ளார்.  அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவையாறு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1949 பிறப்புகள்
வடக்கன்குளம், திருநெல்வேலி

**வடக்கன்குளம்** என்ற நகரானது, தமிழ்நாடு மாநிலத்தின் திருநெல்வேலி மாவட்டத்தில் அமையப் பெற்றுள்ளது.
## அமைவிடம்
கடல் மட்டத்திலிருந்து சுமார் 77.41 மீ. உயரத்தில் அமையப் பெற்றுள்ள வடக்கன்குளம் நகரின் புவியியல் ஆள்கூறுகள், () ஆகும்.

## கல்வி
### பள்ளிகள்
இந்தியன் மெட்ரிகுலேஷன் பள்ளி என்ற இராஜா கல்வி குழுமத்தின் பள்ளி ஒன்று இங்கு உள்ளது.
### கல்லூரிகள்
இந்தியன் பல்தொழில்நுட்பக் கல்லூரி என்ற இராஜா கல்வி குழுமத்தின் கல்லூரி ஒன்றும் வடக்கன்குளம் பகுதியில் அமைந்துள்ளது.
## அரசியல்
வடக்கன்குளம் பகுதியானது, இராதாபுரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருநெல்வேலி மக்களவைத் தொகுதி சார்ந்தது.
## மேற்கோள்கள்

பகுப்பு:திருநெல்வேலி மாவட்டத்திலுள்ள ஊர்களும் நகரங்களும்
மா. சின்னராசு

**மா. சின்னராசு** (*M. Chinnaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் வீரபாண்டி கிராமத்தினைச் சேர்ந்தவர். சின்னதடாகம் அரசு உயர்நிலைப் பள்ளியில் பள்ளிக் கல்வியினைப் பயின்றுள்ளார். சின்னராசு, கோயம்புத்தூர் அரசு கலைக் கல்லூரியில் இளநிலைப் படிப்பினையும் சென்னை, அரசு சட்டக் கல்லூரியில் இளங்கலைச் சட்டப் படிப்பினையும் முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தொண்டாமுத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1946 பிறப்புகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
அக் கோயுன்லு

**அக் கோயுன்லு** () அல்லது **வெள்ளை செம்மறியாடு துருக்கோமென்கள்** () எனப்படுபவர்கள் பண்பாட்டு ரீதியாக ஒரு பாரசீகமயமாக்கப்பட்ட, சன்னி துருக்கோமென் பழங்குடியினக் கூட்டமைப்பாகும். காரா யுலுக் உதுமான் பெக்கால் தியார்பக்கிர் பகுதியில் நிறுவப்பட்ட இந்தக் கூட்டமைப்பானது 1378 முதல் 1508 வரை தற்கால கிழக்கு துருக்கியின் பகுதிகளை ஆண்டது. தங்களது கடைசி தசாப்தங்களில் ஆர்மீனியா, அசர்பைசான், பெரும்பாலான ஈரான், ஈராக்கு மற்றும் ஓமான் ஆகிய பகுதிகளையும் கூட ஆண்டது. ஓமானில் ஓர்முசுவின் ஆட்சியாளர் அக் கோயுன்லுவின் மேலாட்சியை அங்கீகரித்தார். உசுன் சசனுக்குக் கீழ் அக் கோயுன்லு பேரரசானது அதன் உச்ச நிலையை அடைந்தது.
*

## குறிப்புகள்

## மேற்கோள்கள்

பகுப்பு:பாரசீக வரலாறு
பகுப்பு:துருக்கியின் வரலாறு
இர. சுந்தரமூர்த்தி

**இர. சுந்தரமூர்த்தி** (*R. Sundaramurthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் முகையூரைச் சேர்ந்தவர். சிதம்பரம் ஆர். சி. டி. உயர்நிலைப் பள்ளி, காஞ்சிபுரம் பச்சையப்பன் கல்லூரி, சென்னை மாநிலக் கல்லூரியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் முகையூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1946 பிறப்புகள்
சித்ரபு நாராயண ராவ்

**சித்ரபு நாராயண ராவ்** (*Chitrapu Narayana Rao*, பிறப்பு **சித்ரபு நாராயண மூர்த்தி** ; 1913-1985) என்பவர் தெலுங்கு மற்றும் தமிழ் திரைப்படங்களில் பணியாற்றியதற்காக பெயர் பெற்ற ஒரு இந்திய திரைப்பட இயக்குநரும், தயாரிப்பாளரும் ஆவார்.  *[[எதிர்பாராதது]]* (1958), *[[அன்னையின் ஆணை]]* (1962) ஆகிய படங்களுக்காக  சிறந்த தமிழ்த் திரைப்படத்திற்கான தேசிய விருதைப் பெற்றார். 1967 ஆம் ஆண்டு தெலுங்கு படமான *[[பக்த பிரகலாதா]]வுக்காக* நந்தி விருதையும் பெற்றார். 

## தனிப்பட்ட வாழ்க்கை
இவர் 1913 ஆம் ஆண்டு அப்போதைய சென்னை மாகாணத்தின் (தற்போதைய ஆந்திரப் பிரதேசம் ) மச்சிலிப்பட்டினத்தில் பிறந்தார். திரைப்பட இயக்குநர் சித்ரபு நரசிம்ம ராவ், இவரது சகோதரர். இவர் 1962 இல் தன் மகனை இழந்தார். இவர் 1985 ஆம் ஆண்டு இறந்தார்.

## தொழில்
*சீதா கல்யாணம்*, *சதி துளசி*, *மோகினி ருக்மாங்கதா,* *கிருஷ்ண ஜராசந்தா* போன்ற படங்களில் தன் தம்பி சித்ரபு நரசிம்ம ராவுக்கு உதவியாக தனது திரைப்பட வாழ்க்கையைத் தொடங்கினார். வேமுரி கக்கையா மற்றும் சிறீரஞ்சனி நடித்த *பக்த மார்கண்டேயா* திரைப்படம் இவர் இயக்குநராக அறிமுகமான படமாகும். அந்தப் படம் இவரை ஒரு இயக்குநராக சிறப்பாக நிலைநிறுத்தியது. தொடர்ந்து *மைராவணா*, *பக்த பிரகலாதா*, *தக்ஷ யக்ஞம்*, *பீஷ்மா* போன்ற பல படங்களை தெலுங்கு மற்றும் தமிழ் மொழிகளில் இயக்கினார். அதே காலகட்டத்தில், தனது நிதிநிலையைப் பெருக்குவதற்காக ஏ.வி.எம். புரொடக்‌சன்சுக்கு ஒரு திரைப்படத்தை இயக்க விரும்பினார். அவர்கள் 1965 ஆம் ஆண்டு முதல் முறையாக ஈஸ்ட்மேன் நிறத்தில் தயாரித்த *[[பக்த பிரகலாதா|பக்த பிரகலாதாவில்]]* பணிபுரியத்  தொடங்கினர். இது 25 ஆண்டுகளுக்கு முன்பு இவர்  கருப்பு வெள்ளைப் படமாக உருவாக்கிய படத்தை விட தொழில்நுட்ப ரீதியாக மிகவும் சிறப்பாக இருந்தது. இந்தப் படத்திற்கு டி.வி. நரச ராஜு இணை எழுத்தாளராக இருந்தார். இந்தப் படம் வணிக ரீதியாக வெற்றி பெற்றது.

## விருதுகள்

; நந்தி விருது

* நந்தி விருது இரண்டாவது சிறந்த திரைப்படம் (இயக்குநர்) - *[[பக்த பிரகலாதா]]*

## திரைப்படவியல்

# *பக்த மார்க்கண்டேயா (1938)*
# *மஹிரவணா (1940)*
# *தட்சயக்ஞம் (1941)*
# *பக்த பிரகலாதா (1942)*
# *பக்த கபீர் (1944)*
# *பீஷ்மா (1944)*
# *சம்சார நாரதி (1944)*
# *பிரம்ம ரதம் (1947)*
# *மதலசா (1948)*
# *பிரம்ம ரதம் (1949)*
# *[[என் தங்கை (1952 திரைப்படம்)|என் தங்கை]] (1952)*
# *நா செல்லேலு (1953)*
# *[[எதிர்பாராதது]] (தமிழ், 1954)*
# *ஆதர்ஷசதி (1956)*
# *நாக பஞ்சமி (1956/II)*
# *நகுல சாவிதி (1956)*
# *[[பத்தினி தெய்வம்]] (தமிழ், 1957)*
# *[[அன்னையின் ஆணை]] (தமிழ், 1958)*
# *மணமாலை (தமிழ், 1958)*
# *[[நான் வளர்த்த தங்கை]] (தமிழ், 1958)*
# *[[தெய்வமே துணை]] (தமிழ், 1959)*
# *[[பக்த சபரி]] (தெலுங்கு, 1960)*
# *[[பக்த சபரி]] (தமிழ், 1960)*
# *பக்த சபரி (கன்னடம், 1960)*
# *கிருஷ்ணா குசேலா (1961) (இயக்குநர் மற்றும் தயாரிப்பாளர்)*
# *டாலிச்சினா அஜ்னா (1961)*
# *[[சித்தூர் ராணி பத்மினி (திரைப்படம்)|சித்தூர் ராணி பத்மினி]] (தமிழ், 1963)*
# *பதிவ்ரதா (1964)*
# *[[பக்த பிரகலாதா]] (தெலுங்கு, 1967)*

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:1985 இறப்புகள்
பகுப்பு:1913 பிறப்புகள்
பிரதிபா பிரகலாத்

**பிரதிபா பிரகலாத்** (*Pratibha Prahlad*) (பிறப்பு 1962) ஒரு பரதநாட்டிய நடனக் கலைஞரும், கல்வியாளரும், நடன இயக்குனரும், கலை நிர்வாகியும் மற்றும் எழுத்தாளரும் ஆவார். இவர் புது தில்லி சர்வதேச கலை விழாவின் நிறுவன இயக்குநராக இருந்தார்.

## சொந்த வாழ்க்கை
பிரதிபா பிரகலாத் ஜனவரி 29, 1962 அன்று இந்தியாவின் மைசூரில் பிறந்தார். தனது சிறுவயதிலேயே நடனத்தின் மீது ஆர்வம் கொண்டிருந்தார். எந்தவொரு முறையான பயிற்சியும் இல்லாமல் தனது நடனப் பயணத்தைத் தொடங்கினார். ஆனால் இவரது பெற்றோர் இவரது திறமையை உணர்ந்து ஊக்குவித்தனர். தனது ஆரம்பகால நடனப் பயிற்சியை யு. எஸ். கிருஷ்ணா ராவ், கலாநிதி நாராயணன் மற்றும் முத்துசாமி பிள்ளை ஆகியோரிடம் பயிற்சியினைப் பெற்றார். வேம்பதி சின்ன சத்யம் என்பவரிடம் குச்சிப்புடியையும் பயின்றார். தனது 20 வயதில் ஓர் தொழில்முறை நடனக் கலைஞராகத் திகழ்ந்தார். பின்னர், இந்தியா முழுவதும் உள்ள மேடைகளிலும், 50க்கும் மேற்பட்ட நாடுகளில் உள்ள விழாக்களிலும் இவர் மேடையேறியுள்ளார்.

பிரதிபா, மக்கள் செய்தித் தொடர்பியல் துறையில் முதுகலைப் பட்டம் பெற்றவர். மேலும், செய்தித்தாள்களுக்கு கட்டுரைகள் எழுதியுள்ளார். தொலைக்காட்சித் தொடர்களைத் தயாரித்தல், இயக்குதல் மற்றும் நடிப்பு ஆகிய துறைகளிலும் பணியாற்றியுள்ளார். நடனம் மற்றும் அது தொடர்புடைய பாடங்களில் புத்தகங்களையும் எழுதியுள்ளார். பிரதிபாவின் பரதநாட்டியம் பற்றிய புத்தகம் அமேசானில் வெளியான பிறகு 10 ஆண்டுகளாக 2வது சிறந்த விற்பனையாகும் புத்தகமாக இருந்தது. மேலும் இது பல்வேறு முறை மறுபதிப்பு செய்யப்பட்டுள்ளது. பிரதீபா டெட் எக்ஸ் மாநாடுகளில் மிகவும் மதிக்கப்படும் பேச்சாளராக அறியப்படுகிறார். மேலும், கல்வி நிறுவனங்களில் பல நினைவு உரைகளை நிகழ்த்தியுள்ளார்.

## பங்களிப்புகள்
பிரதிபா பிரகலாத் *பிரசித்தா அறக்கட்டளை* மற்றும் *எல்லைகளுக்கு அப்பால் கலை மன்றம்* என்ற இரண்டையும் நிறுவினார். இவர் பிரசித்தா நடனப் பள்ளியின் கலை இயக்குனர் மற்றும் நடன இயக்குனராக இருந்தார். புது தில்லி சர்வதேச கலை விழாவின் நிறுவனர் இயக்குனரும் ஆவார்.  இவர் பல அரசாங்க கலாச்சாரக் குழுக்களில் இடம் பெற்றுள்ளார். மேலும் 2010 பொதுநலவாய விளையாட்டுப் போட்டிகளின் தொடக்க மற்றும் நிறைவு விழாக்களை வடிவமைத்த கலாச்சாரக் குழுவின் ஒருங்கிணைப்பாளராகவும் இருந்தார்.

## விருதுகள்
இந்திய அரசு இவருக்கு 2016 ஆம் ஆண்டு பத்மசிறீ விருதை வழங்கியது. நடனத்திற்கான சங்கீத நாடக அகாதமி விருதையும் (2001) பெற்றுள்ளார்.  கருநாடக மாநில அரசு விருது (2001), கருநாடகாவின் சங்கீத நிருத்ய அகாடமி விருது (1997) போன்ற பல விருதுகளையும் பெற்றுள்ளார் 

## மேற்கோள்கள்

பகுப்பு:வாழும் மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பரதநாட்டியக் கலைஞர்கள்
பகுப்பு:1962 பிறப்புகள்
பகுப்பு:பத்மசிறீ விருது பெற்ற கலைத் துறையினர்
அகாந்தோசெரகசு கிரிகோரி

**அகாந்தோசெரகசு கிரிகோரி** (*Acanthocercus gregorii*) நீலத் தலை மர அகமா, கருப்பு கழுத்து அகமா, தெற்கு மர அகமா அல்லது நீல தொண்டை அகமா என்பது அகாமிடே குடும்பத்தில் உள்ள பல்லி சிற்றினமாகும். இது கென்யாவில் காணப்படும் சிறிய பல்லி ஆகும்.

## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
தொன் போஸ்கோவின் சலேசிய அருட்சகோதரிகள்

**தொன் போஸ்கோவின் சலேசிய அருட்சகோதரிகள்**, அலுவல் முறைப்படி **கிறிஸ்தவர்களின் கசாய அன்னையின் புதல்வியர்** என்பவர்கள் (    ; சுருக்கமாக **FMA** ) 1872 இல் புனித மரிய தொமனிகா மசரெல்லோவால் தொடங்கப்பட்ட பெண்களுக்கான துறவற சபை ஆகும். தூரினில் இளையோர் கல்விப்பணியில் ஜான் போஸ்கோ மற்றும் அவரது சலேசியர்ளுடன் இணைந்து பணியாற்றுவதற்காக இது நிறுவப்பட்டது.

## வரலாறு

ஆகஸ்ட் 5, 1872 அன்று, இத்தாலியின் அலெஸாண்ரியாவின் மோர்னேசில், தொன் போஸ்கோ, அக்வியின் ஆயர் மற்றும் பணி. ஜோசப் சியாண்ட்ரா ஆகியோரின் முன்னிலையில்  கிறிஸ்தவர்களின் சகாய அன்னையின் புதல்வியரின் நவதுறவு தொடக்கம் மற்றும் முதல் துறவு உறுதி ஏற்ப்பும் நடந்தது. அன்று மேரி மசரெல்லோ சபையின் முதல் தவைவியாக தேர்ந்தெடுக்கப்பட்டார்.

ஒரு ஆண்டுக்குப்பின் இவர்களின் முதல் உறைவிடப் பள்ளி மற்றும் தொடக்கப் பள்ளி காஸ்டெல்லெட்டோ டி'ஓர்பாவின் கல்வி அதிகாரிகளால் அங்கீகரிக்கப்பட்டது. அக்டோபர் 8, 1874 அன்று, சலேசிய சகோதரிகள் போர்கோ சான் மார்டினோவில் தங்கள் முதல் இல்லத்தினை திறந்தனர். சலேசியர்களின் இளையோர் சங்க அமைப்பினை (Oratory) பெண்களுக்காக இவர்கள் நடத்தினர். இளம் பெண்கள் தன்னிறைவு பெற உதவும் வகையில் அவர்களுக்கு கல்வி கற்பிக்க பட்டறைகளையும் சிறுதொழில் பயிற்சி அரங்குகளையும் நடத்தினர். 

புனித அன்னாள் சகோதரிகளோடு துறவு வாழ்வுக்கான பயிற்சிகளைப் பெற்றப்பின்னர் ஆகஸ்ட் 28, 1875 அன்று, இவர்கள் தங்களது இறுதி துறவு உறுதிமொழிகளை ஏற்றனர். 

இத்தாலிக்கு வெளியே இவர்களின் முதல் இல்லம் 1877 ஆம் ஆண்டு பிரான்சின் நைஸில் திறக்கப்பட்டது. அதே ஆண்டு நவம்பர் 9 ஆம் நாள், மசரெல்லோவும் முதல் மறைபரப்பு சகோதரிகளும் திருத்தந்தை ஒன்பதாம் பயஸினை சந்தித்து ஆசி பெற்றனர். ஐந்து நாட்களுக்குப் பிறகு முதல் மறைபரப்பு சகோதரிகள் உருகுவேவுக்குப் புறப்பட்டனர். 

thumb|260x260px| சலேசிய அருட்சகோதரிகள், 1879
பல வருட திருத்தம், கலந்துரையாடல் மற்றும் ஆலோசனைகளுக்குப் பிறகு, தொன் போஸ்கோ, டிசம்பர் 8, 1878 அன்று அமலோற்பவ அன்னையின் விழா நாளில், இச்சபையின் சட்டங்களின் முதல் அச்சுப் பதிப்பை இவர்களுக்கு வழங்கினார். பிப்ரவரி 1879 இல் சபையின் தாய் இல்லம் மோர்னேஸிலிருந்து நிஸ்ஸா மான்ஃபெராதோவுக்கு மாற்றப்பட்டது. 

1880 ஆம் ஆண்டு, சலேசிய சகோதரிகள் அர்ஜென்டினாவின் படகோனியாவிற்கு இரண்டாவது மறைபரப்பு பயணத்தைக் தொடங்கினர். 1881 ஆம் ஆண்டு மே 14 அன்று, அன்னை மசரெல்லோ நோய்வாய்ப்பட்டு தமது  44 வயதில் நிஸ்ஸா மான்ஃபெராதோவில் இறந்தார். அவர் இறக்கும் போது இச்சபையில் 26 துறவு இல்லங்களும் 166 சகோதரிகளும் இருந்தனர்.

## பணி
இவர்களின் பணி இளைஞர்களை மையமாகக் கொண்டது. இங்கிலாந்தின் லிவர்பூலில் உள்ள சகோதரிகள் 1965 ஆம் ஆண்டு மேரி, ஹெல்ப் ஆஃப் கிறிஸ்டியன் உயர்நிலைப் பள்ளியைத் திறந்தனர். 

2020 ஆம் ஆண்டு கணக்கெடுப்பின் படி, இச்சபை 89 நாடுகளில் 11,535 உறுப்பினர்களைக் கொண்டுள்ளது. 
படிமம்:Daughter_of_Mary_Help_of_Christians-Vellore-music.jpg|alt=Salesian sister teaching music in Vellore, India| இந்தியாவின் வேலூரில் இசை கற்பிக்கும் சலேசியன் சகோதரி.
படிமம்:Hunger_and_sickness_Madras.jpg|alt=Salesian sister caring for the sick and poor in former Madras Presidency, India| இந்தியாவின் முன்னாள் மெட்ராஸ் பிரசிடென்சியில் நோயாளிகள் மற்றும் ஏழைகளைப் பராமரிக்கும் சலேசியன் சகோதரி.


## குறிப்புகள்

பகுப்பு:சலேசியர்கள்
பகுப்பு:கத்தோலிக்க துறவற சபைகள்
பிசுமத் ஆர்சனைடு

**பிசுமத் ஆர்சனைடு** (*Bismuth arsenide*) என்பது BiAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதன் α-வடிவமும்  β-வடிவமும் கோட்பாட்டு வேதியியல் கணக்கீடுகளில் பதிவாகியுள்ளன.

## தயாரிப்பு
அறை வெப்பநிலையில் தொலுயீனிலுள்ள திரிசு (மும்மெத்தில்சிலில்) ஆர்சனிக்குடன் பிசுமத் குளோரைடைச் சேர்த்து வினைபுரியச் செய்து  மூலம் பிசுமத் ஆர்சனைடு தயாரிக்கப்படுகிறது:

: BiCl3 + As[Si(CH3)3]3 → BiAs + 3(CH3)

## மேற்கோள்கள்

பகுப்பு:பிசுமத் சேர்மங்கள்
பகுப்பு:ஆர்சினைடுகள்
தீரேந்திர பிரதாப் சிங்

**தீரேந்திர பிரதாப் சிங்** என்ற **இரிங்கு சிங்** என்பவர் ஐக்கிய ஜனதா தளம் கட்சியை சேர்ந்த இந்திய அரசியல்வாதி ஆவார். இவர் பீகாரின் மேற்கு சம்பாரண் மாவட்டத்தில் உள்ள வால்மீகி நகர் தொகுதியில் இருந்து பீகார் சட்டமன்ற உறுப்பினராக தேர்வானவர். இவர் 2015 பீகார் சட்டமன்றத் தேர்தலில் வால்மீகி நகர் தொகுதியில் ஒரு சுயேச்சை வேட்பாளராக போட்டியிட்டு வெற்றி பெற்றார், பின்னர் ஐக்கிய ஜனதா தளம் கட்சியில் சேர்ந்து 2020 இல் நடைபெற்ற பீகார் சட்டமன்றத் தேர்தலில் வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
ராம் சிங் (அரசியல்வாதி)

**ராம் சிங்** (Ram Singh) என்பவர் பாரதிய ஜனதா கட்சியை சேர்ந்த இந்திய அரசியல்வாதி ஆவார். இவர் 2020 பீகார் சட்டமன்றத் தேர்தலில் பாகாஹாவிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார், முன்னாள் ஐஏஎஸ் அதிகாரியான ராகவ் சரண் பாண்டே 2015 தேர்தலில் வெற்றி பெற்றார்.

## மேற்கோள்கள்

பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
மச்ச நாராயணன் கோயில்

**மச்ச நாராயணன் கோயில்** என்பது தமிழ்நாட்டின் காஞ்சிபுரம் மாவட்டத்தில் உள்ள உத்தண்டி கடற்கரையோரப் பகுதியில் கட்டப்பட்டுள்ள ஒரு வைணவக் கோயில் ஆகும். இக்கோயிலைச் சின்மயா மிசன் அமைப்பினர் கட்டியுள்ளனர். 2015-ஆம் ஆண்டு மே மாதம் 24-ம் திகதி மக்கள் பார்த்து வழிபட பூசைகள் நடைபெற்றன.

## அமைவிடம்
மச்ச நாராயணன் கோயில் கடல் மட்டத்திலிருந்து சுமார் 17.89 மீ. உயரத்தில், () என்ற புவியியல் ஆள்கூறுகள் கொண்ட இடத்தில் அமையப் பெற்றுள்ளது.

## விபரங்கள்
மச்ச நாராயணன் கோயில் கோபுரம், விமானம், மேற்கூரை, கலசங்கள் என எதுவுமே இல்லாமல் கட்டப்பட்டுள்ளது. மூலவர் மச்ச நாராயணன், உடம்பின் மேல் பாதி மனித உருவம் தாங்கியும், கீழ் பாதி மச்ச (மீன்) உருவம் தாங்கியும் மச்ச அவதாரத்தை நினைவூட்டும் வகையில் நின்ற கோலத்தில் அருள்பாலிக்கிறார். மூலவர் உருவம் 12 அடி உயரத்தில் கிரானைட் கல்லால் உருவாக்கப்பட்டுள்ளது. இங்கு ஒன்பது அடி உயரம் கொண்ட 108 தூண்கள் காணப்படுகின்றன. இவற்றில் விஷ்ணு சஹஸ்ரநாமம், அஷ்டோத்திர சத நாமாவளி ஆகியன பொறிக்கப்பட்டுள்ளன.

## இதர சன்னிதிகள்
மச்ச நாராயணன் கோயிலில் விஷ்ணு, இலட்சுமி, கிருஷ்ணர், மிருதுஞ்சய சிவன், இராமர், சீதை, இலட்சுமணன், விநாயகர், முருகன், ஆஞ்சநேயர் ஆகியோர் சன்னிதிகளும் காணப்படுகின்றன.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
சோடியம் பிசுமத் தைட்டனேட்டு

**சோடியம் பிசுமத் தைட்டனேட்டு**  (*Sodium bismuth titanate*) என்பது சோடியம், பிசுமத், தைட்டானியம் மற்றும் ஆக்சிசன் ஆகிய தனிமங்கள் சேர்ந்து உருவாகும் ஒரு திடமான கனிம சேர்மமாகும். பிசுமத் சோடியம் தைட்டானியம் ஆக்சைடு என்ற பெயராலும் இச்சேர்மம் அழைக்கப்படுகிறது. Na0.5Bi0.5TiO3 அல்லது  Bi0.5Na0.5TiO3 என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. சோடியம் பிசுமத் தைட்டனேட்டு சேர்மம் பெரோவ்சிகைட்டு கட்டமைப்பை ஏற்றுக்கொள்கிறது.

## தயாரிப்பு
சோடியம் பிசுமத் தைட்டனேட்டு இயற்கையாகத் தோன்றும் ஒரு கனிமம் அல்ல. இந்தச் சேர்மத்தைப் பெறுவதற்கு பல தயாரிப்பு வழிகள் உருவாக்கப்பட்டுள்ளன. சுமார் 850 °செல்சியசு வெப்பநிலையில் Na2CO3, Bi2O3 மற்றும் TiO2 ஆகியவற்றை திண்ம நிலை வினைக்கு உட்படுத்துவதன் மூலம் இதை எளிதாகத் தயாரிக்க முடியும்.

## கட்டமைப்பு
சோடியம் பிசுமத் தைட்டனேட்டு சேர்மத்தின் சரியான அறை-வெப்பநிலை படிக அமைப்பு பல ஆண்டுகளாக விவாதத்திற்குரிய பொருளாக இருந்து வருகிறது. 1960 ஆம் ஆண்டுகளில் எக்சு-கதிர் விளிம்பு விளைவைப் பயன்படுத்தி மேற்கொள்ளப்பட்ட ஆரம்பகால ஆய்வுகள், Na0.5Bi0.5TiO3 சேர்மம் ஒரு போலி-கனசதுரம் அல்லது ஒரு செஞ்சாய்சதுர படிக அமைப்பை ஏற்பதாகப் பரிந்துரைத்தன. 2010 ஆம் ஆண்டில், உயர் தெளிவுத்திறன் கொண்ட ஒற்றை-படிக எக்சு-கதிர் விளிம்பு தரவை அடிப்படையாகக் கொண்டு ஒற்றைச்சரிவச்சுப் படிக அமைப்பு (இடக்குழு Cc) என் முன்மொழியப்பட்டது. வெப்பப்படுத்தினால் Na0.5Bi0.5TiO3 533 ± 5 கெல்வின் வெப்பநிலையில் ஒரு நாற்கோண கட்டமைப்பாகவும் (இடக்குழு P4bm) 793 ± 5 கெல்வின் வெப்பநிலையில் கனசதுர கட்டமைப்பாகவும் (இடக்குழு Pm3m) மாறுகிறது.

## இயற்பியல் பண்புகள்
இது ஒரு மின் மீள்திரிபு கொண்ட இரும்பு மின்சாரப் பொருளாகும்.  இதன் ஒளியியல் ஆற்றல்  இடைவெளி 3.0–3.5 எலக்ட்ரான் வோல்ட்டாக இருப்பதாகக் கூறப்படுகிறது.

## பயன்பாடுகள்
உருவவியல் கட்ட எல்லைகளைப் பெற BaTiO3,  Bi0.5K0.5TiO3  உள்ளிட்ட நாற்கோண இரும்பு மின்சார  பெரோவ்சிஸ்கைட்டுகளுடன் பல்வேறு திடக் கரைசல்களைச் சேர்த்து உருவாக்கி சோடியம் பிசுமத் தைட்டனேட்டு சேர்மத்தின் அழுத்தமின் பண்புகள் மேம்படுத்தப்படுகின்றன. சோடியம் பிசுமத் தைட்டனேட்டு அடிப்படையிலான திடக் கரைசல்களில் புலத்தால் தூண்டப்பட்ட கட்ட மாற்றத்தால் உருவாக்கப்படும் அசாதாரணமான பெரிய திரிபு, ஆராய்ச்சியாளர்களை செயல்தூண்டி  பயன்பாடுகளுக்கு ஈய சிர்கோனேட்டு தைட்டனேட்டுக்கு மாற்றாக இதன் திறனை ஆராயத் தூண்டியது.

## மேற்கோள்கள்

பகுப்பு:பிசுமத் சேர்மங்கள்
பகுப்பு:தைட்டனேட்டுகள்
பகுப்பு:சோடியம் சேர்மங்கள்
பகுப்பு:பீங்கான் பொருட்கள்
பகுப்பு:அழுத்தமின் பொருட்கள்
தொண்டை மடிப்பு

**தொண்டை மடிப்பு** (*Gular fold*) என்பது பல்லிகள் உள்ளிட்டப் பல ஊர்வனவற்றின் உடலின் ஒரு அம்சம் ஆகும். இது தொண்டையின் அடிப்பகுதியில் காணப்படும் ஒரு சிறுமணி போன்ற மடிப்பாகும். கழுத்தின் குறுக்கே ஒரு குறுக்கு மடிப்பு அல்லது சவ்வாக உள்ளது. இது முன்கால்களுக்கு முன்பகுதியில் அமைந்துள்ளது. இது ஊர்வனவற்றினை வகைப்படுத்தும் ஒரு பண்பாகக் கருதப்படுகிறது.

## மேற்கோள்கள்

பகுப்பு:ஊர்வன
பகுப்பு:உடற்கூற்றியல்
உமாகாந்த் சிங்

**உமாகாந்த் சிங்** (பிறப்புஃ 5 செப்டம்பர் 1974) என்பவர் பாரதிய ஜனதா கட்சியை சேர்ந்த ஓர் இந்திய அரசியல்வாதி ஆவார். 2020 இல் பீகார் சட்டப்பேரவை தேர்தலில் சன்படியா சட்டமன்றத் தொகுதியிலிருந்து  பீகார் சட்டமன்ற உறுப்பினராகத் தேர்ந்தெடுக்கப்பட்டார். 
## மேற்கோள்கள்

பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
மகா கூட்டணி (பீகார்)

**மகா கூட்டணி**  (**எம்ஜிஎம் )** (Mahagathbandhan (Bihar) அல்லது **மகா பந்தன்  என்பது** இந்தியாவின் கிழக்கு மாநிலமான பீகாரில் உள்ள அரசியல் கட்சிகளின் கூட்டணியாகும், இது 2015 பீகாரில் நடந்த சட்டப்பேரவை தேர்தலுக்கு முன்னதாக உருவாக்கப்பட்டது. இந்த கூட்டணியில் ராஷ்டிரிய ஜனதா தளம்,  இந்திய தேசிய காங்கிரஸ், இந்தியப் பொதுவுடமைக் கட்சி (மார்க்சியம்-லெனினியம்) விடுதலை மற்றும் இந்தியப் பொதுவுடமைக் கட்சி (மார்க்சிஸ்ட்) உள்ளிட்ட இடதுசாரி கட்சிகள் இடம்பெற்றன.

## மேற்கோள்கள்

பகுப்பு:இந்திய அரசியல் கூட்டணிகள்
அ. சின்னதுரை

**அ. சின்னதுரை** (*A. Chinnadurai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் சிறுதலைப்பூண்டி கிராமத்தினைச் சேர்ந்தவர். செஞ்சி உயர்நிலைப் பள்ளியில் பள்ளிப் படிப்பினை பயின்றுள்ளார். இதன் பின்னர் சின்னதுரை, வாணியம்பாடி இசுலாமியக் கல்லூரியில் வணிகவியலில் இளநிலைப் படிப்பினையும், சென்னை சட்டக் கல்லூரியில் இளங்கலைச் சட்டப் படிப்பினையும் முடித்தார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேல்மலையனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1940 பிறப்புகள்
அறிஞர்கள் அவையம்

**அறிஞர்கள் அவையம்** என்பது, சென்னையிலுள்ள உலகத் தமிழாராய்ச்சி நிறுவனத்தின் ஒருங்கிணைப்பில் தொடங்கப்பட்டிருக்கும் தமிழ் மொழி மேம்பாட்டிற்கான புதிய திட்டமாகும். உலகத் தமிழாராய்ச்சி நிறுவனத்தில் ‘அறிஞர்களின் அவையம்’ என்ற பெயரில் துறை சார்ந்த வல்லுநர்களின் கலந்தாய்வுக் கூட்டம் திங்கள்தோறும் நடத்தப்படும் என்று 2025 ஆம் ஆண்டு ஏப்ரல் மாதம் நடைபெற்ற, தமிழகச் சட்டப்பேரவையில் தமிழ் வளர்ச்சி மற்றும் செய்தித்துறை மானிய கோரிக்கையின் போது அறிவிக்கப்பட்டிருந்தது.  

உலகத் தமிழாராய்ச்சி நிறுவனத்தின் தலைவர் ஆர். பாலகிருஷ்ணன் இ.ஆ.ப., தலைமையிலான குழுவினர் இதற்கான பணிகளைச் செய்து வருகின்றனர். அறிஞர்கள் அவையத்தின் வழியாக, திங்கள்தோறும்  நிகழ்த்தப்பெற வேண்டிய முதன்மைப் பொருண்மைகளாக 1. இலக்கியவியல், 2. இலக்கணவியல், 3. அகராதியியல், 4. திருக்குறள், 5. மொழியியல், 6. மானிடவியல் - பண்பாட்டியல், 7. தொல்லியல் - நாணயவியல் - குறியீட்டியல், 8. சமூகவியல் - வரலாற்றியல், 9. நாட்டுப்புறவியல், 10. சுவடியியல்-கல்வெட்டியல்-பதிப்பியல், 11. ஒப்பிலக்கியவியல் - திறனாய்வியல் - ஆய்வியல் அணுகுமுறைகள், 12. பயன்பாட்டுத் தமிழியல் ஆகியவை 12 மாதங்களுக்கு வரையறுக்கப்பட்டுள்ளன. இவற்றில் தேவைக்கேற்ப மாற்றங்கள் இருக்கலாம்.  

அறிஞர்கள் அவையத்தின் தொடக்கவிழா மற்றும் வல்லுநர்களின் முதல் கூட்டம், ‘தமிழ் அகராதியியல்’ எனும் பொருண்மையில் நடத்தப்பெற்றது. இக்கூட்டத்தில் 13 வல்லுநர்கள் பங்கேற்றனர். தமிழ் வளர்ச்சி மற்றும் செய்தித்துறை அமைச்சர் மு. பெ. சாமிநாதன் இத்திட்டத்தினைத் தொடங்கி வைத்தார். 

இந்தத் திட்டத்தின் வழியாக, இன்றையத் தொழில்நுட்ப வளர்ச்சிக்கேற்ப தமிழ் மொழி மற்றும் அதன் சிறப்புகளை அனைத்துத் துறைகளிலும் உலக அளவில் கொண்டு செல்லும் வகையில், வல்லுநர்களின் கருத்துகளைப் பெற்று, அதனைத் திட்டங்களாக நிறைவேற்ற உலக தமிழாராய்ச்சி நிறுவனத்தில் ஒவ்வொரு மாதமும் கலந்தாய்வு கூட்டம் நடத்தப்பெறும். ஒவ்வொரு மாதமும் நடைபெறும் வல்லுநர் கூட்டத்தின் முடிவிலும், எடுக்கப் பெற்ற செயல் திட்டங்களை நடைமுறைப்படுத்துவதற்காக, வழிகாட்டும் குழுக்கள் அமைக்கப்படும். அந்தக் குழுவின் வழிகாட்டுதல்களுடன், வளர்ந்து வரும் செயற்கை நுண்ணறிவுத் தொழில்நுட்பத்தில் தமிழ் மொழியை அடுத்த கட்டத்துக்குக் கொண்டு செல்வது குறித்து ஆராயப்படும். 

தமிழ் மொழியில் பல்வேறு துறைகள் சார்ந்து இதுவரை நிகழ்ந்தவை குறித்தும், இனி நிகழ வேண்டியவை குறித்தும் துறை சார்ந்த அறிஞர்களின் கருத்துகளைக் கேட்டு, அதனைச் சிறந்த முறையில் செயல்படுத்த இத்திட்டம் உதவும். இத்திட்டம் தொடங்கப்பெற்றதற்கு, தமிழ்நாடு முதலமைச்சர் மு.க.ஸ்டாலின் சமூக வலைத்தளம் வழியாக வாழ்த்துச் செய்தியைப் பதிவு செய்திருக்கிறார்.  

## விக்கிப்பீடியா மற்றும் விக்கிப்பீடியா சகோதரத் திட்டங்களில் தமிழ்

அறிஞர்கள் அவையத்தின் ‘பயன்பாட்டுத் தமிழியல்’ எனும் பொருண்மையிலான வல்லுநர் கூட்டத்தில், வணிக நோக்கமின்றி செயல்பட்டு வரும் விக்கிப்பீடியா மற்றும் விக்கிப்பீடியா சகோதரத் திட்டங்களில் தமிழ் குறித்த கருத்துரை வழங்க வாய்ப்பு வழங்கப்பட்டது. 

## மேற்கோள்கள்

பகுப்பு:தமிழ் மொழி அமைப்புகள்